Innhold

1	Prosedyrens formål	1

2	Pasienter prosedyren gjelder for	1

3	Helsepersonell prosedyren gjelder for	1

4	Ansvar	1

5	Fremgangsmåte	1

5.1	Fødsel og mottak på Nyføddintensiv	2

5.2	Peroperativ pleie	2

5.3	Postoperativ pleie	3

6	Pasientinformasjon	4

7	Referanser	5

8	Endringer siden forrige versjon	5

Prosedyrens formål

Myelomeningocele (spina bifida) er en medfødt nevralrørsdefekt, ryggmargen kan pose seg ut som et brokk. Kan også være en tilstand der både ryggmargens hinner og ryggmargen kommer ut av en defekt i ryggsøylen. Tilstanden fører ofte til lammelser nedenfor området hvor ryggmargsbrokket sitter, og fører ofte til komplikasjoner i sentralnervesystemet, som hydrocefalus.

Prosedyren skal sikre korrekt og sikker ivaretagelse av celet under fødsel, i mottak, preoperativt og postoperativt på nyføddintensiv.

Pasienter prosedyren gjelder for

Nyfødte med Myemelingocele (spina bifada)

Helsepersonell prosedyren gjelder for

Prosedyren gjelder for alt helsepersonell i nyføddavdelingen

Ansvar

Seksjonsoverlege, seksjonsleder og fagsykepleiere er ansvarlige for at prosedyren er oppdatert og kjent av personalet.

Fremgangsmåte

Se legeprosedyrer Momenter ved mistanke om medfødte misdannelser og Myelomeningocele

11.18 Myelomeningocele (MMC), ryggmargsbrokk - Helsebiblioteket

Barn med myelomeningocele følges opp av et eget team på HABU, se rutiner for oppfølging Myelomenigocele- prosedyre for pasientflyt- versjon juni 2014

Fødsel og mottak på Nyføddintensiv

Når barnet blir født eller forløst, skal celet umiddelbart etter fødsel tildekkes med sterile melolin kompresser dynket i lunkent NaCl 9 mg/ml og en steril pose

Barnet skal ligge i mageleie

Celet lukkes vanligvis kirurgisk i løpet av de to første levedøgn

Utstyr til å dekke celet på fødestuen:

100 ml NaCl 9 mg/ml. Skal være kroppstemperert.

Sterile Melolin-kompresser (9 x 9 cm)

Skiftesett

Steril pose

NB: Sterile latexfrie hansker

Fremgangsmåte tildekning celet:

Celet dekkes med sterile Melolin-kompresser fuktet godt med saltvann – to/tre stykker.

Steril pose brettes oppå og rundt kroppen for å holde kompressene på plass (som et stort belte).

Ved mottak på Nyfødd

Barnet skal ligge i mageleie på mottaksbord

Tilse at celet er godt nok tildekket

Ved behov skiftes tildekning iht. beskrivelsen over

Tre tubegas over (som du ville ha kledd på en bukse) for å fiksere tildekning

Obs temperatur

Utstyr ved behov for skift av tildekking:

100 ml NaCl 9 mg/ml. Skal være kroppstemperert

Skiftesett

Sterile Melolin-kompresser (9 x 9 cm)

Sterile håndklær, varme fra varmeskap

Tubegas str. 5.5

Sterile latexfrie hansker

Peroperativ pleie

Barnet skal ligge i mageleie hele tiden

Tilstreb god leie med rull laget av tildekket lanolinull under barnets overkropp, og god støtte til armer og ben. Hodet snus jevnlig fra side til side

Celet skal til enhver tid være tildekket og holdes fuktig

IKKE stikkes til blodprøver i helene. Nedsatt førlighet og dårligere blodsirkulasjon gir økt infeksjonsfare

Barnet bør få et SVK tidlig for å unngå mange stikk med venefloner og bevare årer til blodprøver. Skallevener og høyre side av hals bør unngås mtp. mulig fremtidig shuntinnleggelse

Barn med myelomelingocele har stor overhyppighet når det gjelder utvikling av latex allergi.

Bruk silkeplaster til feste av veneflon (pvk), svk etc. - den er uten latex.

Bruk kun latexfrie hansker. Informer også laboratoriepersonell om dette

Profylaktisk antibiotikabehandling gis fra fødsel og så lenge barnet har sting.

Observasjoner:

Celet

Tildekning

Lekker det cerebrospinalvæske fra celet?

Obs temperatur, store defekter kan gi varmetap

Bevegelser i underekstremitetene

Beskriv bevegelser i underekstremiteter

Beskriv kontrakturer/feilstillinger i underekstremiteter

Hodet

Daglig hodeomkretsmåling

Størrelse på fontanellene. Barnet må ligge mykt (vannpose eller på dyne).

Diurese

Siver det, stråle eller er det blæreparese?

Komprimer blæren ved stell for å tømme og kontrollere urinproduksjonen

Blærescanner kan med fordel brukes for å vurdere om barnet har resturin

Dokumenter mengde i kurve, vei bleier

Avføring

Siver det avføring?

Hud

Parese eller muskelsammentrekninger.

Postoperativ pleie

MMC-teamet bør kontaktes første uke (Send henvendelse i Dips til Habu (habiliteringstjenesten for barn og unge))

Leie

Barnet skal ligge på et mottaksbord

Mageleie med litt svai rygg for å unngå strekk på operasjonssår

En rull under hoften støtter leiet

Barnet løftes i mageleie, men kan ligge i sideleie ved amming og mating dersom ikke annet er sagt

Ved amming og når barnet er på fang: bruk pute / stor dyne under barnet.

Såret

Beskytt bandasjen nederst med Tegaderm /OpSite (plastfilm)

Såret skal skiftes inn til suturene 5 postoperative dag (ofte stram hud over celet og fare for nekrose). Dette gjøres av sykepleier i samråd med lege

Ved siving av spinalvæske fra såret må bandasjen skiftes

Ved siving av urin og avføring inn under bandasjen må bandasjen skiftes

Smerter: sårområdet er smertefullt. Behandling av postoperativ smerte jf. Prosedyre Smertebehandling av nyfødte barn

Hodet

Etter lukking av celet er det forventet gradvis forverring / utvikling av hydrocefalus

Daglig hodeomkrets-måling ved lege

Observer og dokumenter eventuell fontanellespenning og 'solnedgangsblikk'

Kvalme og brekninger

Vannlating/Kateterisering

Barnet kan trenge å kateteriseres jevnlig for å unngå overfylt blære og stadig resturin

Diuresen måles, veie bleier (obs. marker i kurve hvis det er både urin og avføring i bleien)

Bruk ultralyd av blæren for å måle resturin med blærescanner https://handbok.helse-bergen.no/eknet/GetDoc.aspx?id=26912 eller på røntgenavdelingen

Maks blærevolum hos nyfødte er ca 30 ml.

Maks blærevolum hos barn 0-12 år beregnes slik (30ml x alder) + 30ml

Oppstart og frekvens av SIK-ing avtales med postlege og urolog (Urolog konsulteres alltid når et MMC barn blir født)

Steril prosedyre ved kateterisering. Se SIK Blærekateter, SIK (steril intermitterende kat.)

Utstyr: Speedi Cath kateter, Latexfrie hansker og skiftesett

Vask med NaCl 9 mg/ml (avviker fra HUS sin prosedyre)

Prosedyren for SIK (og ikke RIK = ren intermitterende kateterisering) skal følges hele første leveår, også når barnet er hjemme.

Viktig at foreldrene læres opp til å kateterisering så fort som mulig.

Bevegelser i underekstremitetene

Beskriv bevegelser i underekstremiteter

Beskriv kontrakturer/feilstillinger i underekstremiteter

ADVARSEL!

Ikke bruk latexprodukter (plaster, hansker etc)

Ikke stikk i hælen for blodprøvetaking

Ikke ryggleie før operasjon/ i postoperativ fase

Pasientinformasjon

Habilitering ved ryggmargsbrokk hos barn og unge - Helse Bergen HF

Referanser

Interne referanser

Eksterne referanser

Endringer siden forrige versjon

12.11.2024: Lagt i ny versjon av EK, lagt inn oppdaterte linker, språklig oppdatert og omorganisert